als_Latn dik_Latn sag_Latn
Kryetari i Federatës së Mundjes së Kosovës (FMK), Naim Muja i është kundërpërgjigjur ish mundësit, Mirsad Krasniqit, ky i fundit në një intervistë për KosovaPress, kishte akuzuar Mujën së për shkak të tij ai nuk është pjesë e mundjes.
Krasniqi ka thënë se ka katër-pesë vite që nuk është pjesë e mundjes për shkak se sipas tij, kryetari Muja bëri çmos që ta largojë atë nga mundja.
Ndërkaq, kreu i FMK-së, Naim Muaj thotë se nuk janë të vërteta ato që ka thënë Krasniqi. I pari i FMK-së thotë se ka qenë ai që ka mbajtur klubin e mundjes Prishtina si dhe e ka organizuar Federatën e Mundjes së Kosovës, e që sipas tij, në atë periudhë pak kush e ka ditur se ka ekzistuar Federata e Mundjes.
“Sa i përket disa seneve ato nuk qëndrojnë. Unë më të vërtetë kam qenë kryetar i klubit Prishtina, por njëkohësisht e kam mbajtur edhe Federatën edhe klubin dhe nuk ka qenë e organizuan as Federata e Mundjes në atë kohë. Ju jeni edhe si gazetar që i keni përcjell pas luftës çdo herë dhe t’i nuk e ke ditë që ka ekzistuar një federatë e mundjes diku në atë Departamentin e Sportit, janë të gjitha federata që e din se nuk ka ekzistuar një derë e Federatës së Mundjes në Departamentin e Sportit, dhe unë e kam parë nevojën që pa federate nuk mund të ketë as klube të mirëfillta. Dhe, u bë riorganizimi i ri, ku unë kam kaluar si kryetar i federatës më dëshirën e klubeve jo të individëve”, ka thënë Muja.
Ai ka theksuar se Mirsad Krasniqi nuk e ka dridhur ish Jugosllavinë, por sipas Mujës, ish Jugosllavinë e ka dridhur Mentaz Allajbegu me ish mundësat e vet si dhe Mustafë Syla. Muja thekson se nuk është vetëm mundja në mjerim ashtu siç mendon Mirsad Krasniqi, por sipas Mujës, krejt shteti është në mjerim.
“Sa i përket dridhjes së Jugosllavisë, dridhjen e Jugosllavisë e ka bërë Mentaz Allajbegu me ish mundësat e vet, Jugosllavinë e ka dridh Mustaf Syla që ka qenë kampion i botës, dridhjet nuk bëhen me llafe, dridhjet bëhen me rezultatet, me medalje dhe edhe sot ekzistojnë ato rezultatet. Unë kisha me cek sa derisa ai thotë se mundja është në mjerim, unë them se krejt shteti është në mjerim, nuk është vetëm mundja e Kosovës, dhe shqiptarët duhet ta dallojnë kapitalizmin prej komunizmit. Dihet se në kapitalizëm duhet të mbijetuar dhe ai nuk mund ta merr bazë Federatën e Mundjes me sportet kolektive , ai duhet ta dijë atë punë, sepse nëse mundja i ka 100 mijë shikues, futbolli i ka 1 milionë shikues, dhe mundja kështu si është më shumë është mbajtur në baza vullnetare”, ka theksuar Muja.
Ai me pas ka folur edhe për kohën sa ka qenë kryetar i klubit të mundjes Prishtina. Sipas tij, janë mundësat ata që mund të flasin për punën që ka bërë ai në krye të Prishtinës në atë kohë, e që sipas tij, ka qenë kohë e lehtë. Madje Muja ia kujton Krasniqit që ai është paguar, edhe pse sipas Mujës, pagën ia ka dhënë në mënyrë vullnetare.
“Në kohën kur kam qenë kryetar i Prishtinës, nuk ka nevojë të flisni me mua si ish kryetar, por me mundësat, ata e dinë më së miri. Në kohën time kur kam qenë ata nuk kanë pasur as gardëroba në klubin e mundjes Prishtina. Jam munduar por nuk ka funksionuar. Në kohën time kur unë kam qenë kryetar Mirsad Krasniqi është paguar, por e kam bërë nga vullneti dhe se nuk e kam pasur obligim. Nuk ka trajnerë që në sportet individuale që sot merr rrogë, por ato janë bërë me disa sponsor dhe vet sa kemi mundur t’ju ndihmojmë”, ka pohuar Muja.
Ai ka folur edhe për potencialin që ka sot mundja e Kosovës. Sipas Mujës, Kosova ka potencial të mundjes, por ai thotë se klubet duhet të organizohen më mirë, dhe sipas tij, organizimi i klubeve është përgjegjësi e Komunave të Kosovës. /KosovaPress/
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Kryeministri i Kosovës, Isa Mustafa thotë se Bordi i AKP-së do të kompletohet dhe...
Kosovën është duke e vizituar kirurgu i obezitetit dhe metabolizmit doktor Alper Çelik, i cili...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn